## L’índex de producció industrial de la Comunitat Valenciana creix un 8,3 % el mes de març

*** L’IPI valencià no pujava tant en un mes des de juny de 2022, quan l’augment va ser del 9,4 %
* Esta pujada trenca la tendència de dos mesos consecutius amb descensos interanuals**

**València.**

L’índex de producció industrial de la Comunitat Valenciana (IPI) creix un 8,3 % el mes de març respecte al mateix període de l’any anterior, segons les dades que acaba de fer públics l’Institut Nacional d’Estadística (INE).

La xifra se situa pràcticament en la mitjana de tota Espanya (8,5 %) i “suposa trencar amb la tendència registrada en els dos primers mesos de 2025”, segons han explicat fonts de la Conselleria d’Innovació, Indústria, Comerç i Turisme, que dirigix Marián Cano.

Cal destacar, a més, que des de fa quasi tres anys no es registrava una pujada tan forta de l’IPI. Cal retrotraure’s fins a juny de 2022 per a trobar una pujada major, ja que en aquell cas va ser del 9,4 %.

Per tipus de béns, s’han produït increments en energia (35,8 %), béns intermedis (8,5 %), béns de consum no durador (8,1 %) i béns de consum durador (3,8 %).

**Material de transport, l’excepció**

Respecte a les branques d’activitat, creixen totes, amb especial incidència en les activades extractives i energia i aigua (35,2 %), material i equip elèctric, electrònic, informàtic i òptic (29,7 %) i la metal·lúrgia (17,5 %). L’única excepció és el material de transport, l’activitat del qual va caure en un 48,6 % respecte a març de l’any passat.

D’altra banda, segons les dades de l’INE, en els tres primers mesos de l’any l’IPI de la Comunitat Valenciana va descendir en un 1 %.

En este cas, per tipus de béns, el major increment és el de l’energia (11,5 %). Per branques d’activitat, les dades acumulades en el primer trimestre de 2025 indiquen que l’augment més elevat és en material i equip elèctric, electrònic, informàtic i òptic (16,1 %).

Fecha: 08/05/2025